इंद्रा सेन

(जन्म - १३ मे १९०३, मृत्यु - १६ मार्च १९९४, पाँडिचेरी)

इंद्रा सेन हे श्रीअरविंद प्रणीत पूर्णयोगाच्या तत्त्वज्ञानाचे (Integral Philosophy) व मानसशास्त्राचे (Integral psychology) अभ्यासक, लेखक होते.

प्रारंभिक जीवन व शिक्षण 
सेन यांचा जन्म पंजाबमधील झेलम जिल्ह्यात (आता पाकिस्तानचा भाग) एका पंजाबी हिंदू कुटुंबात झाला होता. परंतु त्यांच्या  जीवनाची जडणघडण दिल्ली येथे झाली. त्यांनी दिल्ली विद्यापीठात तत्त्वज्ञान आणि मानसशास्त्र या दोन्ही विषयांत पदव्युत्तर पदवीचे शिक्षण घेतले.

अध्ययन आणि अध्यापन 
पुढील उच्च शिक्षणासाठी ते जर्मनीतील फ्रीबर्ग विद्यापीठात दाखल झाले आणि तेथे त्यांनी तत्त्वज्ञानामध्ये पीएचडी पदवी संपादन केली.

मार्टिन हायडेगर यांच्या व्याख्यानांनाही ते उपस्थित असत.

कोएनिग्सबर्ग विद्यापीठात त्यांनी भारतीय तत्त्वज्ञान आणि संस्कृत या विषयांचे अध्यापन केले. हेगेलचे तत्त्वज्ञान आणि जंगचे मानसशास्त्र हे त्यांच्या आस्थेचे विषय होते.

नंतर ते दिल्ली विद्यापीठात परतले. डिसेंबर १९३३ मध्ये जंग यांनी भारतीय विज्ञान काँग्रेससाठी कलकत्ताला भेट दिली होती तेव्हा सेन व जंग यांची भेट झाली.

सन्मान व पुरस्कार 
कालांतराने सेन हे भारतीय विज्ञान काँग्रेसच्या मानसशास्त्र विभागाचे अध्यक्ष बनले आणि 'स्वामी प्रणवानंद मानसशास्त्र ट्रस्ट'च्या पूर्व-पश्चिम मानसशास्त्र व्याख्यान पुरस्काराचे मानकरी ठरले.

श्रीअरविंद आश्रमात दाखल 
१९४५ मध्ये, सेन यांनी विद्यापीठातील पद सोडले आणि ते श्री अरबिंदो आश्रमात दाखल झाले. पुढील वर्षांमध्ये, व्याख्याने, प्रकाशित लेखन आणि वैयक्तिक संपर्कांद्वारे, त्यांनी श्रीअरविंद यांचे कार्य शैक्षणिक जगतामध्ये आणि विद्यापीठांमध्ये सादर केले.

संदर्भ 

पूर्णयोग
भारतीय मानसशास्त्रज्ञ
इ.स. १९०३ मधील जन्म
इ.स. १९९४ मधील मृत्यू